CELEX: 32020R0094
Language: et
Date: 2020-01-22 00:00:00
Title: Komisjoni Rakendusmäärus (EL) 2020/94, 22. jaanuar 2020, millega muudetakse rakendusmäärust (EL) 2015/2078 Ukrainast pärit kodulinnuliha suhtes kohaldatavate tariifikvootide osas ja nähakse 2020. kvoodiaastaks ette erand kõnealusest rakendusmäärusest

23.1.2020   
               
               
                  ET
               
               
                  Euroopa Liidu Teataja
               
               
                  L 18/1
               
            
         KOMISJONI RAKENDUSMÄÄRUS (EL) 2020/94,
         22. jaanuar 2020,
         millega muudetakse rakendusmäärust (EL) 2015/2078 Ukrainast pärit kodulinnuliha suhtes kohaldatavate tariifikvootide osas ja nähakse 2020. kvoodiaastaks ette erand kõnealusest rakendusmäärusest
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete turgude ühine korraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 esimese lõigu punkte a ja b,
         ning arvestades järgmist:
         
                     (1)
                  
                  
                     Oma otsusega (EL) 2019/2145 (2) kiitis nõukogu Euroopa Liidu nimel heaks Euroopa Liidu ja Ukraina vahelise kirjavahetuse vormis lepingu, millega muudetakse ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelises assotsieerimislepingus sätestatud kodulinnuliha ja kodulinnulihavalmististe kaubandussoodustusi (edaspidi „leping“).
                  
               
                     (2)
                  
                  
                     Komisjoni rakendusmäärusega (EL) 2015/2078 (3) on ette nähtud Ukrainast pärit kodulinnuliha jaoks liidu imporditariifikvootide avamine ja nende haldamine.
                  
               
                     (3)
                  
                  
                     Lepingu kohaselt suurendab liit värske, jahutatud või külmutatud kodulinnuliha ja söödava rupsi ning kalkunilihast ja liigi Gallus domesticus kanade lihast valmistatud muude toodete ja konservide tariifikvoote (CN-koodid vastavad rakendusmääruses (EL) 2015/2078 sätestatud järjekorranumbrile 09.4273) 50 000 tonni.
                  
               
                     (4)
                  
                  
                     Seepärast on asjakohane muuta rakendusmäärust (EL) 2015/2078, et võtta arvesse lepingu kohaselt kättesaadavaks tehtud tariifikvootide koguseid.
                  
               
                     (5)
                  
                  
                     Kõnealune leping jõustub 1. veebruaril 2020. Seepärast tuleks 2020. kvoodiaastaks lepingu alusel kättesaadavaks tehtud tariifikvootidega hõlmatud kodulinnulihatoodete täiendavad kogused arvutada proportsionaalselt, võttes arvesse lepingu jõustumise kuupäeva. Alates 1. jaanuaril 2021 algavast tariifikvoodi kehtivusperioodist peaksid lepingukohased kodulinnuliha iga-aastased kogused olema kättesaadavad täies mahus.
                  
               
                     (6)
                  
                  
                     Lepingu kohaselt Ukrainale eraldatud täiendav kvoodikogus kodulinnulihatoodete jaoks tehakse kättesaadavaks alates 1. veebruarist 2020, st lepingu jõustumise kuupäevast. Vastavalt rakendusmääruse (EL) 2015/2078 artiklile 2 hallatakse Ukrainale eraldatavaid kodulinnulihatoodete kvoote kvartali kaupa.
                  
               
                     (7)
                  
                  
                     Vastavalt rakendusmääruse (EL) 2015/2078 artikli 3 lõikele 1 on impordiõiguste taotlemiseks ette nähtud ajavahemik igale kvartalile eelneva kuu esimesed seitse päeva. Seega on 1. jaanuarist kuni 31. märtsini 2020 kestva alaperioodi puhul taotluste esitamise kuupäev lepingu jõustumise kuupäevaks juba möödas. Seetõttu tuleks 1. veebruarist kuni 31. märtsini 2020 kestvat perioodi hõlmavate, lepingujärgse täiendava kvoodikoguse impordiõigusi käsitlevate taotluste esitamiseks näha ette ajavahemik, mis kestab 2020. aasta veebruari seitse esimest päeva.
                  
               
                     (8)
                  
                  
                     Rakendusmääruse (EL) 2015/2078 artikli 3 lõikes 3 on sätestatud, et impordiõiguste taotlejad peavad esmakordsel impordiõiguste taotlemisel asjaomaseks kvoodiaastaks esitama tõendi, et nad on vastavalt asjaomastele tollisätetele importinud CN-koodide 0207, 0210 99 39, 1602 31, 1602 32 või 1602 39 21 alla kuuluva linnulihatoodete koguse (edaspidi „võrdluskogus“) ning et selline tõend on seotud 12 kuu pikkuse ajavahemikuga, mis lõpeb üks kuu enne esimest taotlust. Käesoleva määruse jõustumise kuupäevaks on sellised varasemat importi käsitlevad tõendid juba esitanud taotlejad, kes esitasid 2019. aasta detsembris impordiõiguste taotlused veerandi kohta esialgsest 19 200 tonni suurusest kogusest, mis tehti kättesaadavaks 2019. aasta detsembris. Lepinguga ette nähtud iga-aastane kogus 2020. kvoodiaastaks on aga 65 033 tonni. Seetõttu on oht, et impordiõiguste taotlejate poolt 2019. aasta detsembris esitatud tõendites varasema impordi kohta ei võta arvesse lepinguga ette nähtud kvoodikoguste suurendamist. Seetõttu on asjakohane anda taotlejatele, kes esitasid tõendid varasema impordi kohta 2019. aasta detsembris, lisaaega varasemat importi käsitlevate täiendavate tõendite esitamiseks.
                  
               
                     (9)
                  
                  
                     Rakendusmääruse (EL) 2015/2078 artikli 3 lõikes 4 on sätestatud, et ühes impordiõiguste taotluses peab toodete üldkogus moodustama 25 % taotleja võrdluskogusest kõnealuse määruse artiklis 2 sätestatud iga alaperioodi puhul. Selleks et kohaldada ühtset raamistikku käesoleva määrusega avatud täiendava taotlusperioodi suhtes, tuleks sellist piirangut kohaldada ka 1. veebruarist kuni 31. märtsini 2020 kestvat perioodi hõlmavate, lepingujärgse täiendava kvoodikoguse impordiõigusi käsitlevate taotluste esitamise suhtes.
                  
               
                     (10)
                  
                  
                     Rakendusmäärust (EL) 2015/2078 tuleks seepärast vastavalt muuta.
                  
               
                     (11)
                  
                  
                     Käesolevat määrust tuleks kohaldada alates lepingu jõustumise kuupäevast. Seepärast peaks käesolev määrus jõustuma võimalikult kiiresti.
                  
               
                     (12)
                  
                  
                     Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2015/2078 muutmine
            Rakendusmääruse (EL) 2015/2078 I lisa asendatakse käesoleva määruse lisas esitatud tekstiga.
         
         
            Artikkel 2
            2020. kvoodiaastaks ette nähtud erandid rakendusmäärusest (EL) 2015/2078
            
               1.   Erandina rakendusmääruse (EL) 2015/2078 artiklist 2 ning seoses kõnealuse rakendusmääruse I lisas järjekorranumbri 09.4273 all esitatud kvoodiga, mida on muudetud käesoleva määruse artikliga 1, tehakse perioodiks 1. veebruarist kuni 31. märtsini 2020 kättesaadavaks täiendav kogus 8 333 tonni.
            
            
               2.   Erandina rakendusmääruse (EL) 2015/2078 artikli 3 lõikest 1 ning seoses kõnealuse rakendusmääruse I lisas järjekorranumbri 09.4273 all esitatud kvoodiga, mida on muudetud käesoleva määruse artikliga 1, tuleb perioodi 1. veebruarist kuni 31. märtsini 2020 hõlmavad, lõikes 1 osutatud täiendava koguse impordiõigusi käsitlevad taotlused esitada 2020. aasta veebruari esimese seitsme päeva jooksul.
            
            
               3.   Erandina rakendusmääruse (EL) 2015/2078 artikli 3 lõikest 3 võivad taotlejad, kes taotlesid impordiõigusi 2019. aasta detsembris, esitada täiendavaid tõendeid CN-koodide 0207, 0210 99 39, 1602 31, 1602 32 või 1602 39 21 alla kuuluvate kodulinnulihatoodete sellise koguse kohta, mis on vastavalt asjaomastele tollisätetele imporditud nende poolt või nimel perioodil 1. novembrist 2018 kuni 31. oktoobrini 2019 (kaasa arvatud). Sellised täiendavad tõendid varasema impordi kohta esitatakse 2020. aasta veebruari esimese seitsme päeva jooksul.
            
         
         
            Artikkel 3
            2020. aasta veebruaris esitatud impordiõiguste taotlused
            Artikli 2 lõike 2 kohaselt 2020. aasta veebruaris esitatud impordiõiguste taotlusega hõlmatud toodete üldkogus ei tohi ületada 25 % taotleja võrdluskogusest. Taotlejate puhul, kes on vastavalt artikli 2 lõikele 3 esitanud lisatõendeid, määratakse võrdluskogus kindlaks neid lisatõendeid arvesse võttes.
         
         
            Artikkel 4
            Jõustumine ja kohaldamine
            Käesolev määrus jõustub Euroopa Liidu Teatajas avaldamise päeval.
            Seda kohaldatakse alates 1. veebruarist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. jaanuar 2020
            
               
                  Komisjoni nimel
               
               
                  President
               
               Ursula VON DER LEYEN
            
         
         
            (1)  ELT L 347, 20.12.2013, lk 671.
         
            (2)  Nõukogu 5. detsembri 2019. aasta otsus (EL) 2019/2145 Euroopa Liidu ja Ukraina vahelise kirjavahetuse vormis lepingu (millega muudetakse ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelises assotsieerimislepingus sätestatud kodulinnuliha ja kodulinnulihavalmististe kaubandussoodustusi) liidu nimel sõlmimise kohta (ELT L 325, 16.12.2019, lk 41).
         
            (3)  Komisjoni 18. novembri 2015. aasta rakendusmäärus (EL) 2015/2078, millega avatakse Ukrainast pärit kodulinnuliha jaoks liidu imporditariifikvoodid ja sätestatakse nende haldamine (ELT L 302, 19.11.2015, lk 63).
      
      
         
            LISA
            Kombineeritud nomenklatuuri klassifitseerimise reeglitest olenemata käsitatakse toodete kirjeldust üksnes selgitusena, sest sooduskorra kohaldatavus määratakse käesoleva lisa kohaldamisel kindlaks CN-koodi alusel. Kui CN-koodi ees on märge „ex“, määratakse sooduskava kohaldatavus kindlaks nii CN-koodi kui ka vastava kirjelduse alusel.
            
                        Jrk-number
                     
                     
                        CN-koodid
                     
                     
                        Toodete kirjeldus
                     
                     
                        Impordiperiood
                     
                     
                        Kogus (netokaal) tonnides
                     
                     
                        Kohaldatav tollimaks
                        (eurot/tonn)
                     
                  
                        09.4273
                     
                     
                        0207 11 30 
                        0207 11 90 
                        0207 12 
                        0207 13 10 
                        0207 13 20 
                        0207 13 30 
                        0207 13 30 
                        0207 13 60 
                        0207 13 70 
                        0207 13 99 
                        0207 14 10 
                        0207 14 20 
                        0207 14 30 
                        0207 14 50 
                        0207 14 60 
                        0207 14 70 
                        0207 14 99 
                        0207 24 
                        0207 25 
                        0207 26 10 
                        0207 26 20 
                        0207 26 30 
                        0207 26 50 
                        0207 26 60 
                        0207 26 70 
                        0207 26 80 
                        0207 26 99 
                        0207 27 10 
                        0207 27 20 
                        0207 27 30 
                        0207 27 50 
                        0207 27 60 
                        0207 27 70 
                        0207 27 80 
                        0207 27 99 
                        0207 41 30 
                        0207 41 80 
                        0207 42 
                        0207 44 10 
                        0207 44 21 
                        0207 44 31 
                        0207 44 41 
                        0207 44 51 
                        0207 44 61 
                        0207 44 71 
                        0207 44 81 
                        0207 44 99 
                        0207 45 10 
                        0207 45 21 
                        0207 45 31 
                        0207 45 41 
                        0207 45 51 
                        0207 45 61 
                        0207 45 81 
                        0207 45 99 
                        0207 51 10 
                        0207 51 90 
                        0207 52 90 
                        0207 54 10 
                        0207 54 21 
                        0207 54 31 
                        0207 54 41 
                        0207 54 51 
                        0207 54 61 
                        0207 54 71 
                        0207 54 81 
                        0207 54 99 
                        0207 55 10 
                        0207 55 21 
                        0207 55 31 
                        0207 55 41 
                        0207 55 51 
                        0207 55 61 
                        0207 55 81 
                        0207 55 99 
                        0207 60 05 
                        0207 60 10 
                        ex 0207 60 21  (1)
                        
                        0207 60 31 
                        0207 60 41 
                        0207 60 51 
                        0207 60 61 
                        0207 60 81 
                        0207 60 99 
                        0210 99 39 
                        1602 31 
                        1602 32 
                        1602 39 21 
                     
                     
                        Värske, jahutatud või külmutatud kodulinnuliha ja söödav rups; muud tooted või konservid kalkunilihast või liiki Gallus domesticus kuuluvate kanade lihast
                     
                     
                        2020. aasta
                        Alates 2021. aastast
                     
                     
                        65 033 
                        70 000 
                     
                     
                        0
                     
                  
                        09.4274
                     
                     
                        0207 12 
                     
                     
                        Kodulindude külmutatud rümbad ja söödav rups
                     
                     
                         
                     
                     
                        20 000 
                     
                     
                        0
                     
                  
               (1)  Pärlkanade pool- või veerandrümbad, värsked või jahutatud.